
152
Uznesenie
Výboru Národnej rady Slovenskej republiky pre financie a rozpočet

z 19. novembra 2024

Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov (tlač 520) v druhom čítaní a

1. súhlasí s

vládnym návrhom zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov (tlač 520);

1. odporúča
Národnej rade Slovenskej republiky

vládny návrh zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov (tlač 520) schváliť so zmenami a doplnkami uvedenými v prílohe tohto uznesenia;

1. ukladá
predsedovi výboru
          
 informovať o výsledku prerokovania uvedeného vládneho návrhu zákona gestorský výbor – Výbor Národnej rady Slovenskej republiky pre vzdelávanie, vedu, mládež, šport a cestovný ruch.
                                                                  
                                                                     
                                                                                        Ján Blcháč v. r.								                                           predseda výboru


Igor Válek                                                           
Marián Viskupič                                   
overovatelia







P r í l o h a
k uzneseniu Výboru 
Národnej rady Slovenskej republiky 
pre financie a rozpočet
č. 152 z 19. novembra 2024


Pozmeňujúce a doplňujúce návrhy
k vládnemu návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov (tlač 520)

1. Pod názov návrhu zákona sa vkladá táto veta: „Národná rada Slovenskej republiky sa uzniesla na tomto zákone:“.

Odôvodnenie
V súlade s § 91 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa dopĺňa veta, ktorou sa uvádza zákon.

1. V čl. I bode 5 [§ 4 ods. 3 písm. o)] sa slovo „vypúšťajú“ nahrádza slovami „za slovo „fondu“ vkladá čiarka a vypúšťajú sa“.

Odôvodnenie
Legislatívno-technická úprava. Za posledné slovo nového znenia písmena o) v § 4 ods. 3 zákona č. 310/2019 Z. z. sa vkladá čiarka.

1. V čl. I bode 27 v § 13 ods. 5 sa slová „Ďalšie podrobnosti“ nahrádzajú slovom „Podrobnosti“.

Odôvodnenie
[bookmark: _GoBack]V ustanoveniach zákona č. 310/2019 Z. z. nie sú upravené podrobnosti o požiadavkách na odbornosť členov odbornej komisie. Podľa § 13 ods. 2 písm. c) zákona č. 310/2019 Z. z. za člena odbornej komisie možno vymenovať fyzickú osobu, ktorá spĺňa požiadavky na odbornosť podľa štatútu odbornej komisie. V navrhovanom § 13 ods. 5 sa preto vypúšťa slovo „Ďalšie“, keďže všetky podrobnosti o požiadavkách na odbornosť členov odbornej komisie budú upravené v štatúte odbornej komisie.



